ஆஷா படேல்

ஆஷா படேல் (Asha patel) (6 செப்டம்பர் 1977-12 டிசம்பர் 2021) இந்தியாவின் குஜராத் மாநிலத்தைச் சேர்ந்த ஓர் அரசியல்வாதி ஆவார்.

 வாழ்க்கை வரலாறு 
குஜராத் மாநிலத்தின் மெக்சானா மாவட்டத்தில் உள்ள விசோல் கிராமத்தைச் சேர்ந்த இவர் துவாரகதாஸ் - ஹிராபென் இணையரின் மகள் ஆவார்.

1997 ஆம் ஆண்டில் பி. எஸ்சி படித்த இவர், 2000 ஆம் ஆண்டில் ஹேமச்சந்திரச்சார்யா வடக்கு குஜராத் பல்கலைக்கழகத்தில் வேதியியலில் முனைவர் பட்டம் பெற்றார். பேராசிரியராகப் பணிபுரிந்த இவர் உன்ஜாவில் உள்ள உமியா ஆலயத்தின் நிர்வாக உறுப்பினராக இருந்தார்.

2015 இல் நடைபெற்ற பட்டிதார் சமூகத்தினர் நடத்திய இடஒதுக்கீடு போராட்டத்தில் பங்கேற்றார்."BJP Unjha MLA dies following dengue-related complications". The Indian Express. 12 December 2021. Retrieved 12 December 2021.

2017 குஜராத் சட்டப்பேரவைத் தேர்தலில் உஞ்சா சட்டமன்றத் தொகுதியிலிருந்து இந்திய தேசிய காங்கிரசு சார்பாக சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் இருந்து வெளியேறி பாரதிய ஜனதா கட்சியில் சேர்ந்தார். 2019 இல் நடைபெற்ற சட்டப்பேரவை இடைத்தேர்தலில் அதே தொகுதியில் இந்திய தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார்.3 Congress MLAs quit party in Gujarat in last 4 days: Turmoil in Grand Old Party?

12 திசம்பர் 2021 அன்று தீவிர டெங்கு காய்ச்சல் பாதிப்பு காரணமாக அகமதாபாது நகரில் தனது 44 ஆம் வயதில் இறந்தார்.

 தனிப்பட்ட வாழ்க்கை 
திருமணம் செய்து கொள்ளாத இவருக்கு மூன்று மூத்த சகோதரிகளும் ஒரு இளைய சகோதரரும் இருந்தனர்.

 மேற்கோள்கள் 

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:2021 இறப்புகள்
பகுப்பு:1977 பிறப்புகள்